รับมอบวัคซีนแอสตร้าเซนเนก้า 470,000 โดส จากรัฐบาลสาธารณรัฐเกาหลี
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข รับมอบวัคซีนแอสตร้าเซนเนก้า 470,000 โดส จากนาย ลี อุก ฮอน เอกอัครราชทูตสาธารณรัฐเกาหลี ประจำประเทศไทย ในฐานะผู้แทนจากรัฐบาลสาธารณรัฐเกาหลี พร้อมการลงนามความร่วมมือด้านวัคซีนโควิด-19 เป็นความร่วมมือระหว่างสองประเทศ โดย ประเทศเกาหลีใต้ มีความร่วมมือสนับสนุนวัคซีนโควิดให้กับประเทศอื่นในอาเซียนด้วยในช่วงรอบ 2-3 เดือนที่ผ่านมา และเชื่อว่า การสนับสนุนวัคซีนโควิดในครั้งนี้จะเป็นก้าวสำคัญ ในการสร้างความร่วมมือระหว่างประเทศในด้านต่างๆ ของทั้งไทยและเกาหลีใต้ และยังช่วยให้คนไทยมีความปลอดภัยในสถานการณ์แพร่ระบาดโควิด-19รัฐมนตรีว่าการกระทรวงสาธารณสุข กล่าวขอบคุณรัฐบาลเกาหลีใต้ ที่ได้มอบวัคซีนแอสตร้าเซนเนก้าให้ไทยในครั้งนี้ด้วย และคาดว่าการฉีดวัคซีนโควิด-19 จะครอบคลุมประชากรร้อยละ 70 ในปลายปีนี้ สำหรับการบริจาควัคซีนในครั้งนี้ เป็นครั้งแรกที่เกาหลีใต้บริจาควัคซีนโควิด-19 ให้แก่ประเทศอื่นโดยตรง นอกเหนือจากการบริจาคเงินเข้าสู่โครงการโคแวกซ์ ที่องค์การอนามัยโลกและองค์กรพันธมิตรเพื่อวัคซีน